જો બીચની મજા લેવી હોય તો તમારા માટે દમણ એક સારો ઓપ્શન છે. દમણમાં તમને બીચ પર વિવિધ એક્ટિવિટિ પણ કરવા મળશે. આ બન્ને સ્થળો એક સાથે આવેલા હોવાની ભૂલ ઘણાં લોકોને છે પરંતુ દમણ ગુજરાતના દક્ષિણભાગમાં સુરત અને મુંબઈની વચ્ચે આવેલું છે, જેનું સુરતથી 124 કિલોમીટરનું અંતર છે જ્યારે દિવ સૌરાષ્ટ્રમાં સોમનાથથી 80 કિલોમીટરના અંતરે આવેલું છે. આ બન્ને વિસ્તારો કેન્દ્ર શાસિત પ્રદેશો છે અને બન્ને સ્થળો પર સુંદર બીચ આવેલા છે. ગુજરાતમાં દારુબંધી છે પણ ગુજરાતને અડીને આવેલા આ બન્ને પ્રદેશોમાં દારુ પર પ્રતિબંધ નથી. દિવ અને દમણની વચ્ચે 690 કિલોમીટરનું અંતર છે.